રાષ્ટ્રપતિ કોવિંદે કહ્યું કે, પ્રભુ રામના આદર્શોને આચરણમાં લાવવાનો પ્રયાસ કરવો જોઈએ. સાથે જ તેમણે ભગવાન રામ સાથે જોડાયેલ એક પ્રસંગ પણ કહ્યો હતો. રાષ્ટ્રપતિએ આ પ્રસંગે એક રસપ્રદ વાત કરી હતી કે, જે સમયે રામ સેતુનું નિર્માણ ચાલી રહ્યું હતું. હનુમાનજીના નેતૃત્વમાં સૌ સહયોગી લાગ્યા હતા. તે સમયે ત્યાં કેટલીક ખિસકોલીઓ પ્રભુ રામ પાસે આવી હતી અને કહ્યું કે, સેતુના નિર્માણ કાર્ય રાષ્ટ્રનું નિર્માણ કાર્ય છે. તેથી અમે પણ યોગદાન આપવા માંગીએ છીએ. પ્રભુ રામ પ્રસન્ન થયા અને અનુમતિ આપી.